Црна Гора учествује на Песми Евровизије од 2007. године када је по први пут дебитовала као самостална земља. Први црногорски представник на овом фестивалу био је Стеван Феди који је наступио на 52. издању у Хелсинкију са песмом "Хајде крочи". Пре тога црногорски певачи такмичили су се под заставама Југославије (од 1961. до 1991) и Србије и Црне Горе (од 2004. до 2006). Црногорски јавни емитер делегирао је југословенске представнике за фестивале 1983. и 1984, односно представника Државне Заједнице Србије и Црне Горе за такмичење 2005. године.